open-index/open-wikipedia-markdown huggingface dataset:
Zdeněk Měřínský

Prof. PhDr. **Zdeněk Měřínský**, CSc. (* 16. január 1948, Jihlava9. september 2016) bol český archeológ a historik. Zameriava sa na stredovekú archeológiu, medievistiku, české a rakúske stredoveké dejiny, kastelológiu, vývoj osídlenia a topografiu. Vedúci Ústavu archeológie a muzeológie Filozofickej fakulty Masarykovej univerzity, prednáša aj na ďalších univerzitách. Autor niekoľkých stoviek vedeckých štúdií, autor a spoluautor viacerých významných monografií.

## Odborné vzdelanie, zamestnanie a funkcie
* 19671972 štúdium na katedre prehistórie Filozofickej fakulty J. E. Purkyně (dnes Filozofická fakulta Masarykovej univerzity) v Brne, obor etnografia – prehistória, diplomová práca: *Zaniklé osady na panství kláštera v Oslavanech*
* 1975 PhDr.
* 1988 CSc.
* 1996 Doc.
* 2001 Prof., odbor Slovanská archeológia
* 19721974 Katedra prehistórie FF UJEP v Brne (asistent)
* 19741989 Archeologický ústav ČSAV v Brne (odborný pracovník do r.1988, vedecký pracovník)
* 19891992 Moravské zemské múzeum v Brne (vedúci historicko-archeologického oddelenia, vedecký pracovník Archeologického ústavu 19911992)
* 19921995 Historický ústav FF MU v Brne (odborný asistent)
* 1995 Ústav archeológie a muzeológie FF MU v Brne (odborný asistent, docent od 1996, vedúci ústavu od 4.1.1999)

## Výberové diela
* *Morava ve středověku* (1999)
* *České země od příchodu Slovanů po Velkou Moravu I.* (2002, 2. vyd. 2009)
* *České země od příchodu Slovanů po Velkou Moravu II.* (2006)
* *Dějiny Rakouska* (2006, spoluautor)
* *Morava na úsvitě dějin* (2011)
* *Stěhování národů a východ Evropy* (2013, spoluautor)

## Výskumy
* Žabčice-Koválov (1975)
* Velké Bílovice (1976)
* Dolní Věstonice (19761978)
* Strachotín (19781987)
* Morkůvky (1984)
* Jihlava (19901991)
* hrad Bítov (19911993)
* systematický výskum hradu Rokštejn na Jihlavsku od r. 1981 – prebieha dodnes

## Referencie


## Literatúra
* 

## Externé odkazy
* Zdeněk Měřínský na stránkach nakladateľstva Libri

## Zdroj
* 

Kategória:Českí archeológovia
Kategória:Českí historici
Kategória:Absolventi Masarykovej univerzity
Kategória:Osobnosti z Jihlavy
Plodnica

**Plodnica** (iné názvy: **sporokarp** (v širšom zmysle); pri vyšších hubách aj: **karpofor**, **karposóma**, ľudovo **huba**) je na tvorbu výtrusov slúžiaca morfologicky odlišná časť stielky tých húb, ktoré počas svojho života majú aj teleomorf, pričom teleomorf konkrétne majú zložitejšie vyššie huby (presnejšie: zložitejšie vreckaté huby a zložitejšie bazídiové huby), ojedinele aj niektoré jednoduchšie bazídiové huby (t.j. niektoré hrdze a niektoré snete) a ojedinele aj niektoré nižšie huby (napr. niektoré plesne). V širšom ponímaní sa ako plodnica (sporokarp v širšom zmysle) označuje akýkoľvek kompaktný útvar slúžiaci na tvorbu výtrusov, t.j. okrem útvarov z definície z predchádzajúcej vety aj:
*útvar  nazývaný pyknida (pyknídium) vyskytujúci sa u jednoduchších výtrusných húb a u nedokonalých húb (pyknidy sú jeden z typov konidióm - pozri nižšie),
*útvar nazývaný sporokarp v užšom zmysle (čo je súhrnné označenie pre sporangium v užšom zmysle (=sporokarp v najužšom zmysle), etálium, plasmodiokarp a pseudoetálium) vyskytujúci sa u pravých slizoviek,
*istý útvar tvorený myxobaktériami,
*niekedy aj: 
**ostatné typy konidióm (t.j. konkrétne: acervulus, korémium (resp. synnema) a sporodochium) vyskytujúcich sa u nedonalých húb a jednoduchších výtrusných húb,
**útvar nazývaný sorokarp vyskytujúci sa u bunkových slizoviek,
**cystokarp vyskytujúci sa u červených rias.
Plodnice v širšom ponímaní sa zvyknú označovať aj výrazmi fruktifikácia, fruktifikačný útvar, fruktifikačný orgán (i keď všetky tieto výrazy majú aj iné či širšie významy). Pri ktorejkoľvek definícii sa ako plodnica (sporokarp) zvyknú označovať aj príslušné útvary u lišajníkov.

Menšie plodnice (t.j. napríklad plodnice slizoviek či vreckatých húb) sa často označujú aj ako **plodnička**.

## Charakteristika
Plodnica slúži na produkciu výtrusov a tým pádom na rozmnožovanie. Plodnice väčšinou vyrastajú z podhubia (mycélia) nad zemský povrch, u niektorých druhov húb však môžu byť aj podzemné, napríklad u hľuzovky. Nadobúdajú najrôznejšie veľkosti, tvary a farby, čo sa uplatňuje pri poznávaní a klasifikácii húb.

## Druhy
Ak sa použije definícia podľa prvej vety tohto článku sa rozlišuje:
***askokarp** alebo **askóma** (t. j. plodnica vreckatých húb), ktorý sa delí na druhy:
**prototécium
**kleistotécium
**peritécium
**pseudotécium
**apotécium
***bazídiokarp** alebo **bazídióma** (t. j. plodnica bazídiových húb; pozri aj nižšie), ktorý sa delí na druhy:
**krustotécium
**pilotécium
**holotécium
**gasterotécium

Ak sa použije definícia z druhej vety úvodu tohto článku, je ďalším typom plodnice u vreckatých húb konidióma (napr. pyknida); okrem toho sú potom ďalšími typmi plodnice sporokarp v užšom zmysle, sorokarp, cystokarp a útvar vytváraný myxobaktériami.

## Bazídiokarp
U húb bazídiových sa plodnica najčastejšie skladá z hlúbika a klobúk. Klobúk obsahuje výtrusorodé rúško usporiadané najčastejšie do rúrok alebo lupeňov. Z anatomického pohľadu je plodnica tvorená plektenchýmom, nepravým pletivom spleteným z hubových vlákien.

## Referencie

## Zdroj

Kategória:Mykológia
Vírusové video

**Vírusové video** alebo menej vhodne **virálne video** je video, ktoré sa stane populárnym cez zdieľanie na internete tzv. „vírusovým procesom“. Bežne sa takéto video šíri cez webové portály zdieľajúce videá, cez e-mailovú komunikáciu a cez sociálne siete. Vírusové video môže byť vytvorené ako súčasť vírusového marketingu (jednotlivcami i firmami), ale často sú to videá, ktoré sú vytvorené spontánne a ľudia ich zdieľajú kvôli zaujímavému obsahu. Vírusové video nemá presnú definíciu, môžeme ho brať lokálne, alebo z celosvetového hľadiska.

## Dejiny
Prvé videá, ktoré sa šírili vírusovým spôsobom do roku 2005 prakticky len e-mailovou komunikáciou boli rôzne animácie. Najznámejšou z nich bola v roku 1995 snímka „The Spirit of Christmas“, ktorá je považovaná za predchodcu seriálu *[[South Park]]*. V roku 1996 sa internetom šírila animácia, vzorka renderovaná v 3D známa ako „Dancing Baby“. Ron Lussier, ktorý upravil jej pôvodnú pracovnú verziu ju rozposlal medzi svojich kolegov na pracoviskách vývojárskeho štúdia LucasArts. 

Za prvé reálne vírusové video možno považovať snímku „Bad day“ z roku 1997. Je o človeku, ktorého neposlúcha počítač až kým ho v afekte nerozmláti na kusy. Kvalita videa nie je výnimočná a trvá len 26 sekúnd. Nízka kvalita vyplynula z nízkeho objemu dát a toto ho robilo ideálnym pre šírenie pomocou e-mailu. Iným príkladom je „Star Wars Kid“ z roku 2003, na ktorom žiak strednej školy neumelecky napodobňoval postavu z *[[Hviezdne vojny (kult)|Hviezdnych vojen]]*, Dartha Maula. Jeho spolužiaci túto snímku nahrali na internet. Tento prípad sa často uvádza ako prvý prípad kyberšikany. 

Ďalej sa preslávil napríklad Gary Brolsma s videom s názvom „Numa Numa“, v ktorom napodobňuje spev a pohybuje sa na pesničku „Dragostea din tei“ (hit rumunskej skupiny O-Zone). Televízia BBC uviedla, že išlo o druhé najsledovanejšie video histórie, hneď po už spomínanom „Star Wars Kid“. 

Medzi vírusovými videami sa presadilo aj množstvo videí, pri ktorých by sa väčší úspech ani nepredpokladal. Sú medzi nimi napríklad „Charlie bit my finger“ (v roku 2015 viac ako 830&nbsp;miliónov zhliadnutí) alebo „La CAID de Edgar (el original)“ (aj s kópiami okolo 50&nbsp;miliónov zhliadnutí). 

V dnešnej dobe má najviac prezretí hudobné video „Gangnam Style“. Nahrávka, pôvodne určená iba pre juhokórejské publikum, ako prvá prekonala na YouTube hranicu jednej miliardy prezretí. Dňa 24.augusta 2015 prekonala hranicu dvoch miliárd a 400 miliónov zhliadnutí.

## Poznámky


## Referencie

## Pozri aj
* Vírusový marketing
* Internetový mém

## Iné projekty

## Externé odkazy
* vírusové videá sa šíri ako vírus - ľudia ich milujú, firmy zarábajú

## Zdroj

Kategória:Internetový marketing
Majstrovstvá Ázie vo flag futbale 2015

**Majstrovstvá Ázie vo flag futbale 2015** boli 1. majstrovstvá Ázie vo flag futbale, bezkontaktnej formy amerického futbalu 5 na 5, ktoré organizuje IFAF Asia. Konali sa v Hočiminovom Meste, vo Vietname v dňoch od 25.26. apríla 2015, za účasti 8 mužských tímov. Zápasy sa odohrali na dvoch ihriskách *RMIT Sports Field*. Titul získalo Thajsko, ktoré vo finálovom stretnutí zvíťazilo nad Japonskom.

## Účastníci

## Výsledky
### Muži
#### Skupina A

#### Skupina B

### Play off
#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Oficiálna facebooková stránka Majstrovstiev Ázie 2015 
* IFAF Asia na stránke Medzinárodnej federácie amerického futbalu  
* Oficiálna facebooková stránka IFAF Asia 
* 

## Zdroje
* Majstrovstvá Ázie 2015 na facebooku 
* Majstrovstvá Ázie 2015 na stránke theroonba.com  

Kategória:Americký futbal v 2015
Kategória:Majstrovstvá Ázie vo flag futbale
Flaf futbal
Paul Abadie

**Paul Abadie** (* 9. november 1812, Paríž, Francúzsko – † 3. august 1884, Chatou, Francúzsko) bol francúzsky architekt.

## Životopis
Študoval na École nationale supérieure des beaux-arts pod vedením architekta Julesa Leclerca a maliara Jeana Alauxa.

V roku 1845 spolupracoval na rekonštrukcii katedrály Notre-Dame ako inšpektor, pod vedením Viollet-le-Duca a Jean-Baptiste-Antoine Lassusa. V roku 1849 bol vymenovaný za diecézneho architekta. V roku 1875 bol prijatý za člena Académie des beaux-arts.

Okrem iného reštauroval kostol Sainte-Croix v Bordeaux, katedrálu Saint-Pierre v Angoulême a katedrálu v Périgeux. Vytvoril plány pre Basilique du Sacré-Cœur, začal jej stavbu, ale dokončenia sa nedožil. Realizoval veľa ďalších zákaziek, významné sú hlavne rekonštrukcie románskych kostolov v Châteauneuf-sur-Charente a Montmoreau-Saint-Cybard.

## Fotogaléria

Súbor:Sacre-coeur-paris.jpg|Bazilika Sacré-Cœur
Súbor:Église Châteauneuf-sur-Charente 1.JPG|Kostol v Châteauneuf-sur-Charente 
Súbor:Cathedrale golf.JPG|Katedrála v d'Angoulême


## Referencie

## Literatúra
* Claude Laroche, «L'oeuvre Architectural de Paul Abadie (1812-1884), situation culturelle et Inventaire raisonné» *Bulletin de la Société de l'histoire de l'Art français*, 1981, str. 219 -238.

## Iné projekty

## Externé odkazy
* Život a dielo 

## Zdroj

Kategória:Francúzski architekti
Kategória:Osobnosti z Paríža
Kategória:Nositelia Radu čestnej légie
Kategória:Absolventi École nationale supérieure des beaux-arts
Kategória:Členovia Académie des beaux-arts
Ingvar Carlsson

**Gösta Ingvar Carlsson** (* 9. november 1934, Borås, Švédsko) je švédsky sociálnodemokratický politik.

Dvakrát bol premiérom Švédska, a to v rokoch 19861991 a 19941996. Bol tiež ministrom školstva (19691973), ministrom bývania (1973, 19741976) a ministrom životného prostredia (19851986). V rokoch 19821986 bol prvým podpredsedom vlády.

V rokoch 19861996 bol predsedom *Švédskej sociálnodemokratickej strany robotníckej* (*Sveriges socialdemokratiska arbetareparti*).

Vo funkcii premiéra sa pokúsil o reformu daňového systému, kvôli čomu čelil kritike silných švédskych odborov.

## Iné projekty

## Externé odkazy
* Profil na Answers.com
* Heslo v Store Norske Leksikon
* Biografia 

## Zdroj

Kategória:Švédski politici
Kategória:Predsedovia vlády Švédska
Kategória:Socialisti
Kategória:Nositelia Radu kríža zeme Panny Márie
Myjavský seniorát

**Myjavský seniorát** (v plnom znení **Myjavský seniorát Evanjelickej cirkvi augsburského vyznania na Slovensku**, v skratke **MYS**) je cirkevnou organizačnou jednotkou Evanjelickej cirkvi a. v. na Slovensku, do ktorej sú zahrnuté evanjelické cirkevné zbory nachádzajúce sa v dvoch okresoch Trnavského kraja a to Senica (Častkov, Hlboké, Prietrž, Senica, Senica-Čáčov, Sobotište) a Skalica (Holíč, Skalica) a jednom okrese Trenčianskeho kraja Myjava (Brezová pod Bradlom, Bukovec, Kostolné, Košariská – Priepasné, Krajné, Myjava, Turá Lúka, Vrbovce). Seniorát patrí do Západného dištriktu. Seniorát sídli v sídle cirkevného zboru seniora. Vznikol roku 1953.

## Seniori
* Mgr. Ivan Osuský, Skalica
* ThDr. Rudolf Koštiaľ, Skalica, 1966 – 1969
* Ladislav Valášek, Košariská – Priepasné, 1983 – 1994
* Mgr. Samuel Mišiak, Myjava 1995 – 2007
* Mgr. Juraj Šefčík, Senica, 2007 – 2013
* Mgr. Miroslav Hvožďara ml., PhD., Vrbovce, 2013 – 

## Seniorálny dozorca
* Štefan Ružička (CZ Holíč)

## Cirkevné zbory
* Brezová pod Bradlom s filiálkou Priepasné
* Bukovec s filiálkou U Kachlíkov
* Častkov
* Hlboké
* Holíč s filiálkami Kopčany, Kátov a Trnovec
* Kostolné s filiálkami Vaďovce, Hrašné, Hodulov Vrch, Babulicov Vrch
* Košariská – Priepasné
* Krajné s diasporou Korytnianske Kopanice, Žadovica, Matejovec, Hrachovište Podkylava, Prašník a Podolie
* Myjava s filiálkami Brestovec, Stará Myjava, Poriadie, Rudník, Jablonka, Polianka
* Prietrž s filiálkou Jablonica a diasporami Podhorie, Paseky, Rehuší
* Senica s filiálkou Kunov
* Senica-Čáčov
* Skalica s filiálkami Pod Hájkom, Vrádište nepravidelne, Mokrý Háj
* Sobotište s filiálkami Rovensko a Podbranč
* Turá Lúka s diasporou Vankovia, Junasovia, Malejov a u Belanských
* Vrbovce

## Počet členov
Zo štúdie pre nové usporiadanie mal MYS v Trenčianskom kraji 10 766 a Trnavskom kraji 8 070, čiže spolu 18 836.

## Externé odkazy
* Myjavský seniorát na ECAV.sk
* Ústava ECAV na Slovensku

## Referencie



Kategória:Evanjelické cirkevné senioráty na Slovensku
Rostrum

**Rostrum ** môže byť:
* ostrá časť provy na starorímskej lodi určená na prerážanie trupov ostatných plavidiel, pozri rostrum (loď)
* starorímska rečnícka platforma na fóre alebo moderná platforma na pódiu; všeobecne vyvýšená časť pódia
* v biológii, predĺžená časť hlavy, zobák, pysk, pozri rostrum (anatómia)
Inzula

**Inzula ** môže byť:
* v geografii, pozri ostrov
* v starorímskej architektúre, poschodové domy v súvislých blokov, pozri inzula (budova)
* všeobecne v architektúre, dom alebo celok väčších obytných domov, ktorý je ohraničený zo všetkých strán ulicami
* v medicíne, skrátene, mozgový lalok, pozri Cortex insularis
Bulevardul Unirii (Bukurešť)

**Bulevardul Unirii** je jedna z hlavných dopravných tepien Bukurešťi v Rumunsku. Pôvodne bola nazývaná *Bulevardul Victoria Socialismului* (Bulvár víťazstva socializmu), po páde Ceauşescuovho režimu dostala dnešný názov. Bola vybudovaná ako odpoveď na *[[Avenue des Champs-Élysées]]* v Paríži, preto má aj rovnakú dĺžku 3500 m. Je priama aby domy nebránili výhľadu na Palatul Parlamentului, monumentálnu stavbu komunistického realizmu a najväčšiu stavbu v Európe. Kvôli výstavbe tejto ulice bola zdemolovaná jedna pätina historického centra Bukurešti, vrátane niekoľkých kostolov.

## Zdroj
* 

Kategória:Ulice v Bukurešti
Ammónios

**Ammónios** (*Ammónios*, ) môže byť:

* olympijský víťaz v roku 256 pred Kr., pozri Ammónios z Alexandrie (olympionik)
* grécky filozof z prelomu 2. a 3. stor., pozri Ammónios Sakkas
* alexandrijský spisovateľ, kresťanský teológ v 3. stor., pozri Ammónios z Alexandrie (spisovateľ)
* grécky spisovateľ, kresťanský mučeník zo 4. stor., pozri Ammónios z Alexandrie (mučeník)
* grécky filozof, komentátor Aristotela v 5. stor., pozri Ammónios (filozof)
 
**Ammonius** môže byť aj:
* kráter na Mesiaci, pozri Ammonius (kráter)
Ammónios z Alexandrie (olympionik)

**Ammónios** (*Ammónios*) bol olympijských víťaz v behu na jedno stadion v roku 256 pred Kr.

Ammónios z Alexandrie bol v Olympii na 131. hrách korunovaný olivovou ratolesťou z posvätnej olivy *Darkyne krásnych vencov* (Kallistefanos) za víťazstvo v behu na jedno stadion, v najstaršej olympijskej disciplíne, podľa tradície zavedenej už na prvých hrách, t. j. v roku 776 pred Kr.. Beh na jedno stadion sa na olympijských hrách vždy považoval za hlavné preteky. Menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Starovekí športovci z Alexandrie
Kategória:Víťazi starovekých olympijských hier v behu na jedno stadion
Kepler-20

náhľad|Porovnanie planét Kepler-20e a Kepler-20f (umelcova predstava) spolu z planétami Venuša a Zem (skutočné fotografie).
**Kepler-20** je hviezda vzdialená 950 svetelných rokov od Zeme. Nachádza sa v súhvezdí Lýra a má planetárnu sústavu s 5 planétami. Zdanlivá magnitúda tejto hviezdy je 12,51 a preto sa nedá vidieť voľným okom. Na pozorovanie je potrebný teleskop s 15cm alebo väčšou clonou. Je o niečo menšia ako Slnko, približne s 94% slnečného polomeru a približne 91% hmotnosti Slnka. Efektívna teplota fotosféry tejto hviezdy je 5466 K, čo je o niečo menej ako má Slnko. Metalicita je približne podobná metalicite Slnka.

## Planetárna sústava
20. decembra 2011 ohlásil Keplerov výskumný tím oznámil objav planetárnej sústavy, v ktorej sa nachádza 5 planét z ktorých sú 3 malé plynné obry a 2 terestriálne exoplanéty, pričom Kepler-20e je prvá známa exoplanéta, ktorá je menšia ako Zem a obieha hviezdu hlavnej postupnosti. Aj keď sú planéty Kepler-20e a Kepler-20f terestriálne, podmienky na nich nie sú podobné Zemi, pretože sú oveľa bližšie k svojej hviezde ako je Zem. Ostatné 3 planéty (Kepler-20b, Kepler-20c a Kepler-20d) majú obežnú dráhu rovnako blízko.

## Referencie

Kategória:Hviezdy s planétami
Kategória:Súhvezdie Lýra
Kategória:Žlté trpaslíky
Majstrovstvá Južnej Ázie v basketbale mužov 2015

**Majstrovstvá Južnej Ázie v basketbale mužov 2015** boli v poradí 4. Majstrovstvá Južnej Ázie v basketbale mužov, ktoré organizuje Juhoázijská basketbalová asociácia (SABA). Konali sa v Bangalúre, v štáte Karnátaka, v Indii v dňoch od 3.5. júla 2015, za účasti rekordných 6 tímov. Pôvodne sa mal turnaj organizovať v Bangladéši. Zápasy sa odohrali v aréne Kanteerava Indoor Stadium. Turnaj pozostával iba z jednej šesťčlennej skupiny, v ktorej sa stretol každý s každým.  získala pri svojej tretej účasti tretíkrát titul, keď zvíťazila vo všetkých zápasoch skupiny.

Tieto majstrovstvá zároveň slúžili ako kvalifikácia na Majstrovstvá Ázie 2015, ktoré organizovala Čína. Kvalifikovalo sa na ne iba víťazné družstvo.

## Aréna

## Výsledky

Play-off sa nehralo.

## Konečné poradie

## Referencie

## Externé odkazy
* Oficiálna stránka Indickej basketbalovej asociácie 

## Zdroje
* Majstrovstvá Južnej Ázie 2015 na stránke todor66.com 
* Majstrovstvá Južnej Ázie 2015 na stránke ekalavyas.com  

Kategória:Basketbal v 2015
Kategória:Majstrovstvá Južnej Ázie v basketbale
Basketbal
Kategória:2015 v Indii
Aigeidas z Kréty

náhľad|Oxyrhynský papyrus 222
**Aigeidas** (*Aigeidas*) bol olympijský víťaz v dolichu v roku 448 pred Kr.

Meno olympijského víťaza Aigeida je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Aigeidas je na tomto značne poškodenom papyruse uvedený v tridsiatom druhom riadku vpravo. Koniec názvu jeho domovskej krajiny Kréty chýba (ΑιγείδαςΚρή[τη] - Aigeidas Kré[ta]).

Dolichos sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v dolichu
Americký pohár v lakrose 2015

**Americký pohár v lakrose 2015** bol 1. americký pohár v lakrose, ktoré organizovala Medzinárodná lakrosová federácia (FIL). Konal sa v Mexiko City, v Mexiku v dňoch od 22.26. júla 2015, za účasti 4 mužských tímov. Pôvodne bolo na turnaji prihlásených až 6 družstiev, okrem 4 zúčastnených aj družstvá Guatemaly a Kostariky. Zápasy sa odohrali na štadióne Estadio el Pallilo. Titul získalo domáce , ktoré vo finálovom stretnutí zvíťazilo nad . 

## Účastníci

## Výsledky
### Základná skupina

### Play off
#### Semifinále

#### Finále

## Konečné poradie

## Referencie

## Externé odkazy
* Oficiálna stránka Amerického pohára 2015  
* Oficiálna stránka Medzinárodnej lakrosovej federácie  
* Oficiálna stránka Mexiekej lakrosovej federácie  
* 

Kategória:Šport v 2015
Kategória:Lakrosové súťaže
Lakros
Kategória:2015 v Mexiku
Kategória:Šport v Mexiku (meste)
Kétón z Lokridy

náhľad|Oxyrhynský papyrus 222
**Kétón** (*Kétón*) bol olympijský víťaz v päťboji v roku 448 pred Kr.

Meno olympionika Kétóna je zaznamenané na papyruse (P. Oxy. 222), ktorý bol v roku 1897 objavený  britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Kétón je na tomto značne poškodenom papyruse uvedený v tridsiatom treťom riadku vpravo. Koniec názvu jeho domovskej krajiny Lokridy (nevedno ktorej, v staroveku bolo viac Lokríd) chýba (κητωνλοκρ - kétón lokr...). 
 
Penthatlon (päťboj) sa stal olympijskou disciplínou na 18. hrách v roku 708 pred Kr. a jej prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol veľmi obľúbený. 
        
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v päťboji
Antigenes

**Antigenes** alebo **Antigenés** (*Antigenes*, iný prepis: *Antigenés*) môže byť:
* diadoch Alexandra Veľkého v 4. stor. pred Kr., pozri Antigenes (diadoch)  
* olympijský víťaz v roku 96 pred Kr., pozri Antigenes z Élidy  

**Antigenes** môže byť aj:
* druh chrobáka z čeľade fuzáčovitých (Cerambycidae), pozri Antigenes funebris
World of Warplanes

**World of Warplanes** je druhým dielom v sérii online vojnových hier od spoločnosti Wargaming. Ide o pokračovanie World of Tanks, na World of Warplanes naväzuje hra World of Warships. Prináša letecké bitky s medzivojnového obdobia a z druhej svetovej vojny. Otvorená beta verzia bola spustená 4.7. 2013.

Zo začiatku boli dostupné iba americké, japonské, nemecké a sovietske lietadlá, ale do hry neskôr boli doplnené aj britské lietadla.

## Vývoj
V júni 2011 oznámil Wargaming novú hru World of Warplanes, ktorá bude vystavená na podobných základoch ako ich veľmi úspešný World of Tanks. Hra vstúpila do alfa testu vo februári 2012, do uzavreného beta testu o tri mesiace neskôr. Otvorený beta test sa začal 4. júla 2013 a v novembri 2013 bola hra úplne spustená.

## Hratelnosť
Základom hry sú, tak ako u World of Tanks, tímové bitky, v ktorých je nutné ničiť lietadlá nepriateľského tímu. Hráč má na výber z piatich typov lietadiel – stíhačov, ťažkých stíhačov, viacúčelových stíhačov, útočných lietadiel a bombardérov.

## Mapy
Hra má priniesť realitou inšpirované oblasti s premenlivým počasím, ktoré by sa malo podpisovať na ovládateľnosti lietadiel.

## Módy
Takisto ako World of Tanks, aj World of Warplanes disponuje veľkou toleranciou k užívateľským módom, ktoré menia hru na strane klienta. Všetko sa teda deje iba u užívateľov a celková hra nie je týmito zmenami ovplyvnená.

## Referencie

## Externé odkazy
* Oficiálna európska stránka hry
* Prehľad populárnych módov do World of Warplanes
* World of Warplanes na Českej databáze hier

## Zdroj

Kategória:Akčné počítačové hry a videohry
Kategória:Hry pre Windows
Kategória:Online hry
Kategória:Počítačové hry
Kategória:Third-person-shooter
Ava Gardnerová

**Ava Lavinia Gardnerová** (neprechýlene Ava Lavinia Gardner; * 24. december 1922, Brogden, Severná Karolína, USA – † 25. január 1990, Londýn, Spojené kráľovstvo) bola americká herečka. 

V roku 1941 podpísala zmluvu s filmovým štúdiom MGM a objavovala sa v menších rolách, než na seba upozornila svojím výkonom v noir filme *Zabijaci*. Stala sa jednou z popredných herečiek Hollywoodu a je považovaná za jednu z najkrajších žien svojej doby. Za film *Mogambo* získala nomináciu na Oscara v kategórii najlepšia herečka.

## Filmografia (výber)
* *Dve dievčatká a námorník* (r. Richard Thorpe, 1944)
* *Zabijaci* (r. Robert Siodmak, 1946)
* *The Hucksters* (r. Jack Conway, 1947)
* *East Side, West Side* (r. Mervyn LeRoy, 1949)
* *Show Boat* (r. George Sidney, 1951)
* *Snehy Kilimandžára* (r. Henry King, 1952)
* *Pridaj sa k nám* (r. Vincente Minnelli, 1953)
* *Mogambo* (r. John Ford, 1953)
* *Knights of the Round Table* (r. Richard Thorpe, 1953)
* *Bosonohá komtesa* (r. Joseph L. Mankiewicz, 1954)
* *Cesta okolo sveta za 80 dní* (r. Michael Anderson, 1956)
* *Bhowani Junction* (r. George Cukor, 1956)
* *Na brehu* (r. Stanley Kramer, 1959)
* *55 dní v Pekingu* (r. Guy Green, Andrew Marton, Nicholas Ray, 1963)
* *Sedem májových dní* (r. John Frankenheimer, 1964)
* *Noc s leguánom* (r. John Huston, 1964)
* *Biblia* (r. John Huston, 1966)
* *Mayerling* (r. Terence Young, 1968)
* *Život a doba sudcu Roy Beana* (John Huston, 1972)
* *Prejazd Kassandra* (r. George P. Cosmatos, 1976)
* *Sentinel* (r. Michael Winner, 1977)

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti USA anglického pôvodu
Kategória:Osobnosti zo Severnej Karolíny
Redaktor

thumb|Redaktor denníka Gazeta Wyborcza pri práci

**Redaktor** je osoba, ktorá rediguje nejaké diela – upravuje ich pred vydaním, obvykle ako člen redakcie.

Jeho práca spočíva najmä v obsahovej, jazykovej a technickej príprave rôznych tlačovín pre tlač (knihy, brožúry, periodické alebo neperiodické publikácie – redigovanie tlače) alebo elektronické publikovanie, ďalej tiež v aktívnom riadení obsahovej stránky nejakého média (noviny, časopisy, televízia, rozhlas, internet, v minulosti tiež spravodajský film a pod.). Svojich redaktorov mávajú všetky väčšie vydavateľstvá.

## Charakteristika
Jednotliví redaktori potom môžu byť vo veľkej redakcii či vydavateľstve v rámci svojej pôsobnosti rozdelení do skupín či podskupín podľa rôznych kritérií (vecných, technických, organizačných a podobne). Napríklad takto:
* šéfredaktor (hlavný alebo vedúci redaktor)
* zodpovedný redaktor
* technický redaktor
* nakladateľský redaktor
* športový redaktor
* kultúrny redaktor
* hudobný redaktor
* jazykový redaktor
* edičný redaktor

Označenie *editor* sa používa pre takého redaktora, ktorý je zodpovedný za úpravu príspevkov, knihy, edície pod. do konečnej podoby. Úloha editora, ktorý sa podieľa na konečnej finalizácii pripravovanej publikácie, je niekedy prirovnávaná k úlohe *[[Pôrodná asistentka|babice]]*, zatiaľ čo rola publikácie k *novorodencovi*. Tým je zdôraznená mimoriadna dôležitosť jeho práce v procese prípravy publikácie. 

## Referencie


## Zdroj

Kategória:Redaktori
Kategória:Povolania
Kategória:Masmédiá
Uladivske

**Uladivske** () je dedina (*село*) na Ukrajine v Kalynivskom rajóne vo Vinnyckej oblasti. Žije tu 855 obyvateľov.

## Externé odkazy
* Najvyššia Rada Ukrajiny 

Kategória:Dediny v Kalynivskom rajóne
Janet Leigh

**Janet Leigh**, rodným menom **Jeanette Helen Morrisonová** (* 6. júl 1927, Merced, Kalifornia, USA – † 3. október 2004, Los Angeles) bola americká herečka. 

Jej najoceňovanejšou rolou bola postava Marion Craneovej (zavraždenej v preslávenej kúpeľňovej scéne) v trileri Alfreda Hitchcocka *[[Psycho (film z roku 1960)|Psycho]]* z roku 1960. Získala za ňu Zlatý glóbus a bola nominovaná na Oscara za výkon vo vedľajšej úlohe. 

K jej ďalším slávnym snímkam patrí triler Orsona Wellesa *Touch of Evil* (1958), kde hrala po boku Charltona Hestona, politický triler Johna Frankenheimera *The Manchurian Candidate* (1962), alebo horor *The Fog* (1980). 

Jej tretím manželom bol herec Tony Curtis s ktorým mala dcéry Jamie Lee a Kelly ktoré sú tiež herečky.

## Iné projekty

## Externé odkazy
* 
* 
* Nekrológ v britskom denníku Guardian
* Nekrológ na Novinkách.cz

## Zdroj

Kategória:Filmové herečky USA
Kategória:Divadelné herečky USA
Kategória:Televízne herečky USA
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Osobnosti z Kalifornie
Kategória:Osobnosti USA dánskeho pôvodu
Kategória:Osobnosti USA nemeckého pôvodu
Federálna bezpečnostná služba Ruskej federácie

náhľad|120px|Znak Federálnej bezpečnostnej služby

**Federálna bezpečnostná služba Ruskej Federácie** (; skr. **FSB** (RF)) je spravodajská služba Ruskej Federácie, ktorej úlohou je zaistenie vnútornej bezpečnosti štátu. Centrálne velenie FSB sa nachádza v Moskve. Riaditeľom je od roku 2008 A. V. Bortnikov, ktorý sa zodpovedá priamo Prezidentovi RF.

Spolu s ostatnými bezpečnostnými agentúrami akými je SVR, FSO a Službou špeciálnych objektov prezidenta RF patrí k silám a mieram zabezpečenia vnútornej bezpečnosti štátu podobne ako GRU generálneho štábu Ozbrojených síl RF. FSB je oprávnená vykonať predbežné vyšetrovanie, operatívno-vyšetrovacie a spravodajské činnosti vrátane kontrarozviedky, zaistenia vnútornej bezpečnosti a bezpečnosti hraníc, boj proti terorizmu, ako aj dohľad a vyšetrovanie niektorých iných typov závažných trestných činov ale aj porušovania federálnej práva, boj s korupciou a iné.

## Referencie

Kategória:Ruské spravodajské služby
Lacharidas

**Lacharidas** (*Lacharidas*) môže byť:
* kráľ cyperskej Salamíny v 5. stor. pred Kr., pozri Lacharidas zo Salamíny  
* olympijský víťaz v roku 448 pred Kr., pozri Lacharidas (olympionik)
Lacharidas (olympionik)

náhľad|Oxyrhynský papyrus 222
**Lacharidas** (*Lacharidas*) bol olympijský víťaz v behu dorastencov na jedno stadion v roku 448 pred Kr.

Meno olympijského víťaza Lacharida je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Lacharidas je na tomto značne poškodenom papyruse uvedený v tridsiatom siedmom riadku vpravo. Názov jeho domovskej krajiny na papyruse chýba (ΛαχαρίδαςἈ[----] – Lacharidas z A[----]).

Beh dorastencov na jedno stadion (stadion paidon) sa stal olympijskou disciplínou v roku 632 pred Kr. a jej prvým víťazom  bol Polyneikes z Élidy.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Biskupský palác (Nitra)

náhľad|Priečelie paláca
náhľad|Priečelie pred rekonštrukciou v roku 2008

**Biskupský palác** v Nitre je dvojposchodová budova, ktorá prilieha k západnej časti Baziliky svätého Emeráma na Nitrianskom hrade. Jeho základy pochádzajú zo stredoveku. V priebehu rokov bol viackrát prestavovaný. Spolu s kostolom tvoria dominantnú časť hradu.

Palác je sídlom nitrianskeho biskupa a pre je verejnosť prístupný raz v roku, na sviatok sv. Cyrila a Metoda (5. júl).

## História
V priebehu 13. storočia prešiel palác rozsiahlou rekonštrukciou. Jeho jadro tvorila nepodpivničená obdĺžniková stavba, ktorá stojí v strede nádvoria dnešného biskupského sídla. Prízemie slúžilo na hospodárske účely. V období pred požiarom a asanáciou veľkej častí gotického paláca slúžilo ako stajňa. Dodnes sa zachovala z tejto stavby západná časť prízemia, dnes pivnica pod stojacim západným krídlom paláca. V severozápadnom rohu nádvoria paláca bola v druhej polovici 15. storočia vybudovaná cisterna na vodu, do ktorej zvádzali vodu zo striech. Počas prestavby bola zasypaná.

Funkcia jednotlivých priestorov a poschodí sa od prestavby za biskupa Zachariáša Mošovského (''Mošóci'') výraznejšie nemenili. Pivnice pod západným krídlom slúžili ako skladovacie priestory. Prízemie paláca plnilo v západnom a severnom krídle funkciu hospodárskeho a prevádzkového zázemia. Určitá časť slúžila ako obydlie pre hospodárskych úradníkov a služobníkov panstva. Nachádzala sa tu aj kuchyňa, pekáreň a sklad potravín. Poschodie paláca malo reprezentačný charakter, kde bola biskupská spálňa a pracovňa. Okrem nich tu boli aj reprezentačné a hosťovské miestnosti, archív a knižnica biskupa. Funkciu zmenilo len podkrovie, kde bol zriadený sklad potravín, kancelárie úradníkov biskupa a archív. Po požiari až do začiatku 20. storočia bolo podkrovie nevyužívané. Biskup Ladislav Adam Erdődy ho nechal prestavať do súčasnej podoby v 18. storočí. Po renovácii slúžilo ako sídlo Archeologickému ústavu Slovenskej akadémie vied a od 90. rokov 20. storočia slúžilo podkrovie ako obytno - kancelárske podlažie.

## Architektúra
Vonkajšie múry obytnej rezidencie boli osadené na románsku hradbu a jej vnútorné priestory osvetľovali gotické okienka. Dodnes jediným viditeľným detailom stredovekého paláca je okno na severnej fasáde zdobené kružbou. Umelecko-remeselná úprava reprezentačných miestností biskupskej rezidencie pochádza z rokov 1810 – 1830. Miestnosti sú zariadené cenným starožitným nábytkom v štýle empíru, steny zdobia sakrálne obrazy. Dominantou biskupského paláca a katedrály je dvojkupolovitá veža z roku 1642 a v rokoch 1773 -1839 bola prestavaná.

## Referencie

## Literatúra
* 
* 

## Iné projekty

## Pozri aj
* Nitriansky hrad

Kategória:Stavby v Nitre
Kategória:Biskupstvo Nitra
Tupolev Tu-204

**Tupolev Tu-204** je dvojmotorové úzkotrupé prúdové dopravné lietadlo vyvinuté v Sovietskom zväze v 80. rokoch 20. storočia. Je vyrábané ako náhrada za zastarané stroje Tupolev Tu-154. Jeho vývoj začal v 80. rokoch, pričom prvý prototyp lietadla vzlietol 2. januára 1989. Od roku 1990 lietajú tieto lietadlá na civilných linkách. V roku 1992 bol predstavený Tu-204-120, ktorý bol na rozdiel od sériových strojov vybavený motormi Rolls-Royce RB211-535E4 a západnou avionikou spoločnosti Honeywell. V tejto dobe však po lietadle nebol dostatočný dopyt kvôli určitej stagnácii letectva v bývalých štátoch a satelitoch Sovietskeho zväzu, kde prebiehali politické zmeny. Stroje do konca 90. rokov lietali výhradne v Rusku a až potom sa dostali na zahraničný trh.

Modifikáciou stroja Tupolev Tu-204 vznikol **Tu-214**. Stroj prvýkrát vzlietol 21. marca 1996 a na rozdiel od Tu-204 má zvýšenú maximálnu vzletovú hmotnosť (110,7 t) a vyšší dolet (4 600 km).

Lietadlo je určením a vlastnosťami podobné lietadlám Boeing 737, Boeing 757 či Airbus A320.

## Verzie lietadla
* Tu 204-100 – základná verzia s dvoma motormi Aviadvigateľ PS-90A, ťah po 158,3 kN/motor.
* Tu-204-200 – exportná verzia s dvoma motormi Rolls-Royce RB211-535E4.
* Tu-204-100C – dopravná (nákladná) verzia typu Tu-204-100.
* Tu-204-200C – dopravná verzia typu Tu-204-200.
* Tu-204-300 – skrátená verzia, prototyp Tu-234.
* Tu-204-220/220C – verzia Tu-204-200 so zvýšenou maximálnou vzletovou hmotnostňou – neskôr označovaný aj ako Tu-214.
* Tu-204-122/222 – verzia vybavená avionikou firmy Rockwell-Collins.
* Tu-204SM – modernizovaná verzia s motormi PS-90A2, znížená hmotnosť s vyšším podielom kompozitov, dvojčlenná posádka, predĺžený dolet na 5 300 km, ETOPS-120, CAT III A, lietadlo Tu-204SM prvýkrát vzlietlo 29. decembra 2010.

## Špecifikácie
thumb|right|Pohľad z troch uhlov
thumb|right|Kokpit lietadla Tu-214

## Iné projekty

## Referencie

## Zdroj

Kategória:Sovietske dopravné lietadlá
Kategória:Ruské dopravné lietadlá
Kategória:Lietadlá Tupolev
Kallisthenes zo Sparty

**Kallisthenes** alebo **Kallisthenés** (*Kallisthenes/iný prepis:Kallisthenés*) bol olympijský víťaz v behu na jedno stadion v roku 676 pred Kr.

Kallisthenes zo Sparty bol v Olympii na 26. hrách korunovaný olivovou ratolesťou z posvätnej olivy *Darkyne krásnych vencov* (Kallistefanos) za víťazstvo v behu na jedno stadion, v najstaršej olympijskej disciplíne, podľa tradície zavedenej už na prvých hrách, t. j. v roku 776 pred Kr.. Beh na jedno stadion na olympijských hrách vždy považovali za hlavné preteky. Menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci zo Sparty
World of Warships

**World of Warships **(známe ako aj World of Battleships) je vojnová hra od spoločnosti Wargaming. Hra je založená na podobnom modele ako World of Tanks a World of Warplanes, ktoré sú predchádzajúce online hry od Wargamingu. Prináša akčnú simuláciu rôznych typov vojnových lodí, ktoré v tímovej bitke plnia rôzne role. Hra sa teraz nachádza vo fáze oficiálneho beta testovania hry, a hocikto si môže hru stiahnuť po registrácii na oficiálnych stránkach hry.

Zahrať si môžete momentálne iba za americké a japonské plavidlá, ale do hry sa budú pridávať aj ďalšie národy (potvrdené je britské, nemecké a sovietske loďstvo). Ďalší pridaný národ bude Nemecko, ktorého lode sa už nachádzajú v hre, ale sú iba testované a pre obyčajných hráčov ešte nie sú dostupné.

## Vývoj
16. augusta 2011 tvorcovia a vydavatelia hier World of Tanks a World of Warplanes oznámili novú free-to-play (zdarma na hranie) námornú akčnú MMO hru nazvanú World of Battleships. Hra uzatvára vojnovú trilógiu online hier. O rok neskôr bola premenovaná na World of Warships, hlavne vďaka faktu, že Battleship označuje konkrétnu triedu plavidiel a nefunguje ako zastrešujúci názov hry.

2. júla 2015 hra vstúpila do otvoreného beta testu, čiže k finálnemu kroku k dokončeniu samotnej hry.

## Hratelnosť
Hra má mať výrazne pomalší spád, než predchádzajúce hry v sérii, čo je dané samotnou povahou námorného boja. Pripojenia bojísk s ostatnými hrami zo série sa neplánuje, takisto ako zakomponovanie ponoriek, ktoré by podľa tvorcov výrazne narušili vyváženosť hry, v ktorej môže každé plavidlo strieľať na každé (ponorky by boli zraniteľné iba určitou skupinou plavidiel).

### Mapy
Rozloha máp je 50x50 kilometrov, a to v rôznych podnebných pásmach, a rôznych moriach a oceánoch. Bojisko je inšpirované skutočnými miestami a oblasťami bitiek. Konkrétne mapy majú svoje vlastné podmienky vrátane počasia a zážitok z nich je odlišný.

### Spoločný VIP účet
Aj na World of Warships sa vzťahuje spoločný VIP účet, ktorý bol zavedený pre World of Tanks a World of Warplanes.

## Externé odkazy
* Oficiálna európska stránka hry
* World of Warships na Českej databáze hier
* Neoficiálna česká fan stránka hry World of Warships 

## Zdroj

Kategória:Akčné počítačové hry a videohry
Kategória:Hry pre Windows
Kategória:Online hry
Kategória:Počítačové hry
Kategória:Third-person-shooter
Mariánsky stĺp (Nitra)

**Mariánsky stĺp** je morový stĺp v Nitre. Toto vrcholnobarokové súsošie, najväčšie v meste, je situované na južnom svahu hradného kopca. Biskup Imrich Esterházi dal postaviť stĺp na pamiatku veľkých morových epidémií v rokoch 1710 a 1739, počas ktorých zahynula asi štvrtina obyvateľov mesta. Súsošie bolo postavené v roku 1750 a jeho autorom je rakúsky kamenosochár Martin Vögerl z Brucku an der Leitha. Zreštaurovaná pamiatka bola skolaudovaná dňa 29. apríla 2008.

## Architektúra
Súsošie je stvárnené podľa zaužívanej kompozičnej schémy, ktorá bola rozšírená v období baroka. Stavali sa z vďačnosti za vyslyšanie modlitieb na odvrátenie moru. Stĺp vyrastá z piedestálu na ktorom sú vázy na hornej rímse a sochy štyroch svätcov. Na volútach sú anjelské postavičky držiace mariánske symboly – zlatú vežu, dom, bránu nebies a hviezdu. Zarámované reliéfne stvárnené scény zo života Panny Márie a kartuša s erbom biskupa Imricha Esterháziho sú na spodnej časti súsošia. Pozlátená ústredná socha Nepoškvrnenej Panny Márie (Immaculata) s gloriolou z hviezd okolo hlavy, stojaca na zemeguli obtočenej hadom sa týči uprostred dekoratívne tvarovaného stĺpa. Na štyroch stranách podstavca sú štyria uhorskí panovníci - Szent István (Svätý Štefan), Szent Imre herceg (Svätý Imrich-knieža), Szent László (Svätý Ladislav ) a IV. Béla (Belo IV.)  Pod sochami kráľov sú sochy anjelov a niekoľko reliéfov, z ktorých väčšina zobrazuje šľachtické erby v Uhorsku. Podobný morový stĺp stojí v rakúskom Hainburgu od roku 1749.

## Literatúra
* 
*
*Vögerl, Martin. In: *Kortárs magyar művészeti lexikon* *III. (P–Z).* Főszerk. Fitz Péter. Budapest: Enciklopédia. 2001. ISBN 963-8477-46-6

## Iné projekty

## Externý odkaz
* http://www.nisys.sk/www/content/nisys/list/0/832 

Kategória:Barokové stavby na Slovensku
Kategória:Stavby v Nitre
Kategória:Panna Mária v umení
Kategória:Sochy na Slovensku
Kategória:Sochy svätých
Kategória:Morové stĺpy
Albert Lutuli

**Albert John Lutuli**, známy tiež ako **Luthuli** či zuluským menom **Mvumbi** (* asi 1898, Bulawayo, Zimbabwe† 21. júl 1967, Stanger, Južná Afrika) bol juhoafrický učiteľ a politik. 

V rokoch 1952 až 1967 zastával post prezidenta Afrického národného kongresu, zastrešujúcej organizácie, ktorá bola opozíciou belošskej minoritnej vláde v Juhoafrickej republike. 

V roku 1960 získal Nobelovu cenu za mier za jeho úlohu v nenásilnom boji proti apartheidu. Stal sa prvým Afričanom a prvý človekom mimo Európu a Ameriku, ktorému bola udelená Nobelova cena za mier.

## Referencie


## Externé odkazy
* Nobelova cena
* Albert Lutuli 

## Zdroj

Kategória:Osoby s neistým dátumom narodenia
Kategória:Úmrtia 21. júla
Kategória:Úmrtia v 1967
Kategória:Juhoafrickí politici
Kategória:Nositelia Nobelovej ceny za mier
Kategória:Juhoafrickí nositelia Nobelovej ceny
Kategória:Protestantskí svätci
Kategória:Obete železničných nehôd
Kategória:Metodistické osobnosti
Farmerama

**Farmerama** je internetová hra založená na simulácii farmárenia. Cieľom hry je získavať skúsenosti plnením zadaných farmárskych úloh, vďaka ktorým sa rozširujú možnosti pestovania plodín, chovania zvierat a ďalších farmárskych aktivít.

Hra v roku 2010 vyhrala European Games Award v kategórii Best European Browser Game a Mashable Awards v kategórii Best Online Game.

Online hra Farmerama bola vyvinutá firmou Bigpoint 1. októbra 2009 a stále sa rozvíja. V novembri 2010 ju hralo cez 17 miliónov registrovaných užívateľov v 30 rôznych jazykoch. Na začiatku augusta 2011 potom Bigpoint na svojich stránkach uviedol cez 30 miliónov hráčov, na konci toho istého roku ich bolo o ďalších päť miliónov viac.

## Plodiny
Plodiny sú spolu so zvieratami hlavnou vecou, ktorá sa na farme pestuje. Ich pestovanie je dôležité pre postup do vyšších levelov. Za zber rôznych plodín získavate odlišné množstvo skúseností. Niektoré plodiny môžete pestovať už od začiatku, iné až po otvorený vyšších levelov.

## Stromy
Ďalším, čo sa vo Farmerame môže pestovať, sú stromy. Tie rastú dlhšie, než normálne plodiny, ale prinášajú často viac bodov skúseností (XP-Experience point). Aj tu platí, že niektoré stromy môžete pestovať až po otvorení vyšších levelov. Niektoré sú potom dostupné iba pri špeciálnych akciách.

## Levely
Levelov je celkom 200.
* 1. level 0-250 xp 
* 2. level 251-700 xp
* 3. level 701-1300 xp
* 4. level 1301-2050 xp
* 5. level 2051-2980 xp
* 6. level 2981-4000 xp
* 7. level 4001-5050 xp
* 8. level 5051-6550 xp
* 9. level 6551-8000 xp
* 10. level 8001-10180 xp
* 11. level 10181-12840 xp
* 12.  level 12841-16247 xp
* 13.  level 16248-19750 xp
* 14.  level 19751-24027 xp
* A tak ďalej...
Xp = experience point (bod skúseností).

## Referencie

## Externé odkazy
* Oficiálna biblia hry (FAQ)
* Oficiálne stránky hry 
* České a Slovenské oficiálne FANstránky 

## Zdroj

Kategória:Počítačové hry z 2009
Kategória:Webové hry
Kategória:Počítačové hry
Dogs (Pink Floyd)

**„Dogs“** (pôvodne z názvom **„You Gotta Be Crazy“**) je v poradí druhá skladba z albumu *[[Animals (album)|Animals]]*, ktorý vydala britská rocková skupina Pink Floyd v roku 1977. Skladba sa nachádza aj na "best of" albume **.  

## Kompozícia
Hudba bola zložená už v roku 1974, zložili ju David Gilmour a Roger Waters, text napísal Waters. V tom čase mala názov „You Gotta Be Crazy“. Počas nahrávania albumu *Animals* Waters upravil text, čoho následkom skladba dostala názov „Dogs“. Táto verzia je dlhá 17 minút. 

Hlavný riff obsahuje pre skupinu veľmi nezvyčajné akordy. Vo finálnej verzií je skladba hraná v tónine D moll s akordmi E♭maj7sus2/B♭, A sus2sus4 a A♭sus2(♯11). Potom sa pridáva akustická gitara a Farfisa organ a spev Davida Gilmoura. Všetky sóla v tejto skladbe sú nahrané na gitare Fender Telecaster (aj keď Gilmourová hlavná gitara bola Stratocaster). 

## Koncertné verzie
Skladba bola pravidelnou súčasťou turné *[[In the Flesh Tour]]* v roku 1977, kde Gilmour hral akustické party na gitare Fender Telecaster (kvôli lepším prechodom medzi rytmickou sekciou a sólovou). 

Taktiež bola súčasťou aj sólového turné Rogera Watersa, a to *[[In the Flesh: Live|In the Flesh Live]]*, kde Gilmourové party spieval Jon Carin a gitarové sóla zahral Doyle Bramhall II.

## Obsadenie
* David Gilmour – akustická a elektrická gitara, spev
* Roger Waters – basgitara, spev
* Richard Wright – Fender Rhodes electrické piano, Hammond organ, Minimoog, Farfisa organ, spev
* Nick Mason – bicie, perkusie

## Referencie

Kategória:Piesne skupiny Pink Floyd
Železník (Sirk, Turčok)

**Železník** (maď. *Vashegyit*) je osada v Gemeri, na rozhraní Revúckej vrchoviny a Stolických vrchov v okrese Revúca. Je pomenovaná podľa rovnomenného vrchu, na úbočí ktorého leží, a ktorý bol významným zdrojom rudy. 

Železník vznikol ako banícka osada, o čom dodnes svedčí stôp po banskej činnosti v jeho okolí. Nachádza sa tu mnoho štôlní, v osade sa zachovala radová zástavba baníckych domčekov, ako aj dve bytovky, postavené Rimamuránskou spoločnosťou, budova jej riaditeľstva, či stará kolkáreň a kino, ktoré boli postavené pre jej zamestnancov. 

V lokalite boli prvýkrát nájdené a popísané dva minerály, evansit a vashegyit, ktorý je pomenovaný podľa maďarského názvu osady.

Dnes rastie popularita osady medzi chatármi, a o propagáciu a zachovanie jej baníckej histórie sa snažia nadšenci zo združenia Skryté poklady Slovenska. 

Administratívne patrí západná časť osady k obci Sirk, a východná k obci Turčok. Leží v sedle medzi vrchmi Železník a Havranová, vo výške okolo  Osadou prechádza cesta III. triedy zo Sirku do Revúcej, na ktorú sa tu pripája cesta z Lubeníka cez Turčok.

## Referencie

Kategória:Osady na Slovensku
Kategória:Miestne časti na Slovensku
Kategória:Banské sídla na Slovensku
Kategória:Okres Revúca
Horec Clusiov

**Horec Clusiov** (Gentiana clusii) alebo **horcokvet Clusiov** (*Ciminalis clusii*) z čeľade horcovité (*Gencianaceae*). Je alpínska bylina pôvodom z Európy. Pomenovaná je po flámskom priekopníkovi modernej botaniky, Carolovi Clusiovi (15251609).

Je to trvalá rastlina s krátkym nerozvetveným podzemkom. Z podzemku vyrastajú listy v prízemnej ružici a 1 až 8&nbsp;cm dlhá stonka. Stonka sa zakončuje jedným kvetom s priemerom 5 – 6&nbsp;cm. Tento veľký a hlboký kvet sa skladá zo zeleného kalicha a modrej koruny v tvare zvončeka. Rastie na vápencových skalách.

Na Slovensku rastie v Malej a Veľkej Fatre, Chočských vrchoch, Západných, Belianskych i Nízkych Tatrách, v Slovenskom krase a Muránskej planine. Na území Slovenska je zákonom chránený.

## Referencie

## Iné projekty

Kategória:Horcovité
Kategória:Alpínska flóra
Kategória:Trvalé rastliny
Kategória:Flóra na Slovensku
Kategória:Rastliny s modrými kvetmi
Kategória:Zákonom chránené rastliny na Slovensku
Kategória:Eponymné rastlinné taxóny
Ordre des Arts et des Lettres

thumb|upright|Ordre des Arts et des Lettres

**Ordre des Arts et des Lettres** (doslova *Rad umenia a literatúry*) je francúzsky rad, ktorý udeľuj minister kultúry.

Rad bol navrhnutý 2. mája 1957, prezident Charles de Gaulle ho schválil pri reštrukturalizácii francúzskych vyznamenaní v roku 1963. Je udeľovaný za významné zásluhy na poli literatúry a umenia. Držiteľ nemusí byť francúzsky občan.

Rad je udeľovaný v troch stupňoch:
* Chevalier (rytier)osoby nad 30 rokov, do 450 ocenených ročne
* Officier (dôstojník)osoby, ktoré sú aspoň 5 rokov rytiermi tohto radu, do 140 ocenených ročne
* Commandeur (veliteľ)osoby, ktoré sú aspoň 5 rokov dôstojníkmi tohto radu, do 50 ocenených ročne

## Externé odkazy
* [Oficiálna stránka](http://www.culturecommunication.gouv.fr/Ministere/Services-rattaches-a-la-ministre/Section-des-distinctions-honorifiques/(language)/fre-FR) 

## Zdroj


Kategória:Francúzske rady a vyznamenania
Max Theiler

**Max Theiler** (* 30. január 1899, Pretória, JAR – † 11. august 1972, New Haven, Connecticut, USA) bol juhoafrický lekár a virológ. 

V roku 1951 získal Nobelovu cenu za fyziológiu alebo medicínu za vyvinutie vakcíny proti žltej zimnici.

## Referencie


## Iné projekty

## Externé odkazy
* Max Theiler na stránke Nobelovej ceny

## Zdroj

Kategória:Juhoafrickí lekári
Kategória:Imunológovia
Kategória:Nositelia Nobelovej ceny za fyziológiu alebo medicínu
Kategória:Juhoafrickí nositelia Nobelovej ceny
Kategória:Nositelia Nobelovej ceny z USA
Kategória:Absolventi University of London